text: দ্বাদশ সংঘরাজ ড.ধর্মসেন মহাথের'র পেটিকাবদ্ধ অনুষ্ঠান দ্বাদশ সংঘরাজ ড.ধর্মসেন মহাথের'র পেটিকাবদ্ধ অনুষ্ঠান – তথাগত অনলাইন
  ধর্মীয় আনুষ্ঠানিকতার মধ্যদিয়ে বাংলাদেশ সংঘরাজ ভিক্ষু মহাসভার দ্বাদশ সংঘরাজ ,ত্রিপিটক সাহিত্য চক্রবর্তী, মিয়ানমার সরকার কর্তৃক অগ্রমহাসর্দ্ধমজ্যোতিকাধজ অভিধায় ভূষিত, পটিয়া উপজেলার ঊনাইনপূরা লংকারামের (বিহার) আজীবন অধ্যক্ষ, ড. ধর্মসেন মহাথের'র ও কোলকাতা বৌদ্ধ ধর্মাংকুর সভার সাধারণ সম্পাদক ভদন্ত ড.বোধিপাল মহাথেরর মহাসংঘদান, পেটিকাবদ্ধ ও স্মৃতিচারণ অনুষ্ঠান শেষ হয়েছে।
  আজ শুক্রবার (৩১ জুলাই ) প্রয়াত দ্বাদশ সংঘরাজ ড. ধর্মসেন মহাথের'র মরদেহ পেটিকাবদ্ধ অনুষ্ঠান উপলক্ষে বিহার প্রাঙ্গণে মহাসংঘদান, অষ্ট পরিষ্কার দান, ধর্মসভা, অতিথি ভোজন, স্মৃতিচারণ সভা সহ দিনব্যাপী নানা অনুষ্ঠানের আয়োজন করা হয়।একই সাথে মানবতাবাদী বৌদ্ধভিক্ষু,কোলকাতা বৌদ্ধ ধর্মাংকুর সভার সাধারণ সম্পাদক ভদন্ত ড.বোধিপাল মহাথের মহোদয়ের প্রয়াণে অষ্টপরিস্কারসহ সংঘদান অনুষ্ঠিত হয়।
  বাংলাদেশ সংঘরাজ ভিক্ষু মহাসভার মহামান্য সংঘরাজ (ঘোষিত), শাসনশোভন ড. জ্ঞানশ্রী মহাথেরর সভাপতিত্বে অনুষ্ঠানে
  বিশেষ অতিথি ছিলেন সংঘরাজ ভিক্ষু মহাসভার সিনিয়র সহ-সভাপতি ভদন্ত শাসনপ্রিয় মহাথের। বিশেষ জ্ঞাতি ছিলেন ভারতীয় উপসংঘরাজভদন্ত ধর্মরত্ন মহাথের (মুম্বাই) । ভদন্ত বোধিমিত্র মহাথের প্রধান সদ্ধর্মদেশক ছিলেন সংঘরাজ ভিক্ষু মহাসভার মহাসচিব এস লোকজিৎ থের।
  অনুষ্ঠানে ভদন্ত জিনানন্দ মহাথের, ভদন্ত প্রজ্ঞানন্দ মহাথের, ভদন্ত সোমানন্দ মহাথের, ভদন্ত প্রজ্ঞাসার মহাথের, ভদন্ত এল অনুরুদ্ধ মহাথের, ড.সংঘপ্রিয় মহাথের, ভদন্ত জিনরতন মহাথের, ভদন্ত বিনয়রক্ষিত থের, ভদন্ত এইচ শীলজ্যোতি থের সহ ভিক্ষু সংঘ উপস্থিত ছিলেন।
  উল্লেখ্য, গত ২০ মার্চ শুক্রবার দিবাগত রাত ১২টা ৫৮ মিনিটে তিনি চট্টগ্রাম নগরীর একটি হাসপাতালে চিকিৎসাধীন অবস্থায় বার্ধক্যজনিত কারণে পরলোকগমন করেন। মৃত্যুকালে তার বয়স হয়েছিল ৯২ বছর।